ଓଡ଼ିଆ ଯୁବକଙ୍କ ମୃତ୍ୟୁ\nବାଲେଶ୍ୱର ଅଫିସ/ସଜନାଗଡ଼, ୨୯।୧୨(ଡି.ଏନ.ଏ.)-ଗତ ଗୁରୁବାର ବିଳମ୍ବିତ ରାତିରେ ବମ୍ବେର ଏକ ହୋଟେଲରେ ଘଟିଥିବା ଭୟାବହ ଅଗ୍ନିକାଣ୍ଡରେ ବାଲେଶ୍ୱର ଜିଲା ଔପଦା ବ୍ଲକ ଦକ୍ଷିଣନରସିଂହପୁର ପଞ୍ଚାୟତ ବଡ଼ପାଟପୁର ଗ୍ରାମର ସର୍ବଜିତ୍ ପରିଡା(୨୪)ଙ୍କର ମୃତ୍ୟୁ ଘଟିଛି। ସର୍ବଜିତ୍ଙ୍କ ମୃତ୍ୟୁ ଖବର ଗଣମାଧ୍ୟମରେ ପ୍ରଚାରିତ ହେବା ଏବଂ ତାଙ୍କର ଜଣେ ସମ୍ପର୍କୀୟ ଗଁାକୁ ଖବର ଦେବା ପରେ ପରିବାର ତଥା ଗ୍ରାମରେ ଶୋକାକୁଳ ପରିବେଶ ସୃଷ୍ଟି ହୋଇଥିଲା।\nଓଡ଼ିଆ ଯୁବକଙ୍କ ମୃତ୍ୟୁ\t December 29th, 23:14 PM December 29th, 23:14 PM\nବାଲେଶ୍ୱର ଅଫିସ/ସଜନାଗଡ଼, ୨୯।୧୨(ଡି.ଏନ.ଏ.)-ଗତ ଗୁରୁବାର ବିଳମ୍ବିତ ରାତିରେ ବମ୍ବେର ଏକ ହୋଟେଲରେ ଘଟିଥିବା ଭୟାବହ ଅଗ୍ନିକାଣ୍ଡରେ ବାଲେଶ୍ୱର ଜିଲା ଔପଦା ବ୍ଲକ ଦକ୍ଷିଣନରସିଂହପୁର ପଞ୍ଚାୟତ ବଡ଼ପାଟପୁର ଗ୍ରାମର ସର୍ବଜିତ୍ ପରିଡା(୨୪)ଙ୍କର ମୃତ୍ୟୁ ଘଟିଛି। ସର୍ବଜିତ୍ଙ୍କ ମୃତ୍ୟୁ ଖବର ଗଣମାଧ୍ୟମରେ ପ୍ରଚାରିତ ହେବା ଏବଂ ତାଙ୍କର ଜଣେ ସମ୍ପର୍କୀୟ ଗଁାକୁ ଖବର ଦେବା ପରେ ପରିବାର ତଥା ଗ୍ରାମରେ ଶୋକାକୁଳ ପରିବେଶ ସୃଷ୍ଟି ହୋଇଥିଲା। ସମରେନ୍ଦ୍ର ପରିଡ଼ାଙ୍କ ଏକମାତ୍ର ପୁଅ ଥିଲେ ସର୍ବଜିତ୍। ପୁଅକୁ ହରାଇ ପରିବାରବର୍ଗ ଭାଙ୍ଗି ପଡିଛନ୍ତି। ସେମାନଙ୍କ ଆକୁଳ କ୍ରନ୍ଦନରେ ଗାଁ ଦାଣ୍ଡ ଫାଟି ପଡିଥିଲା। ସର୍ବଜିତ୍ଙ୍କ ମୃତଦେହକୁ ବମ୍ବେରୁ ବିମାନ ଯୋଗେ ଭୁବନେଶ୍ୱର ଅଣାଯାଇ ଗାଁ କୁ ନିଆଯିବ। ସର୍ବଜିତ୍ ବମ୍ବେର କମଲା ମିଲ୍ସ ପରିସରସ୍ଥିତ 'ୱାନ ଏଭବ୍' ହୋଟେଲରେ ୱେଟର ଭାବେ ୩ ମାସ ହେବ କାର୍ଯ୍ୟ କରି ଆସୁଥିଲେ। ଗୁରୁବାର ରାତିରେ ଡ୍ୟୁଟି କରୁଥିବା ବେଳେ ଉକ୍ତ ହୋଟେଲରେ ନିଆଁ ଲାଗିଯାଇଥିଲା। ଏଥିରେ ସେ ଶ୍ୱାସରୁଦ୍ଧ ହୋଇ ପ୍ରାଣ ହରାଇଥିଲେ। ବାଲେଶ୍ୱରରେ ଏକ ଘରୋଇ ଶିକ୍ଷାନୁଷ୍ଠାନରେ ସର୍ବଜିତ୍ ହୋଟେଲ ମ୍ୟାନେଜମେଣ୍ଟ ପାସ୍ କଲା ପରେ ଆଗ୍ରାର ଇନ୍ଦୋରରେ ଟ୍ରେନିଂ ନେଇଥିଲେ। ୩ମାସ ପୂର୍ବରୁ ସେ ଏହି ହୋଟେଲରେ ଚାକିରି ଆରମ୍ଭ କରିଥିଲେ। ସର୍ବଜିତ୍ଙ୍କ ମା' ବାସନ୍ତୀ ପରିଡ଼ା ଏହି କଥାକୁ ହଠାତ୍ ବିଶ୍ୱାସ କରି ପାରି ନ ଥିଲେ। 'ମୋ ପୁଅ ମୋ କୋଳକୁ ଫେରିଆସିବ' ବୋଲି କହି ସେ ବାହୁନି କାନ୍ଦିଥିଲେ। ଏଭଳି ଦୁଃଖଦ ଖବର ଜଣାପଡିବା ପରେ ସ୍ଥାନୀୟ ବିଧାୟକ ଇଂ. ସୁକାନ୍ତ କୁମାର ନାୟକ ଉକ୍ତ ଗ୍ରାମକୁ ଯାଇ ପରିବାରବର୍ଗଙ୍କୁ ସମବେଦନା ଜଣାଇଛନ୍ତି। ତେବେ ପ୍ରଶାସନ ପକ୍ଷରୁ କେହି ଶୋକସନ୍ତପ୍ତ ପରିବାରବର୍ଗଙ୍କ ପାଖରେ ପହଞ୍ଚତ୍ ନାହାନ୍ତି। ବମ୍ବେ ପୋଲିସ ସର୍ବଜିତ୍ଙ୍କ ମରଶରୀରକୁ ଘରକୁ ପଠାଉ ନ ଥିବା ଜାଣି ବାପା ସମରେନ୍ଦ୍ର ନୀଳଗିରି ଥାନାରେ ଲିଖିତ ଅଭିଯୋଗ କରିଥିଲେ। ବାଲେଶ୍ୱର ଏସ୍ପି ନୀତିଶେଖର ଘଟଣାରେ ହସ୍ତକ୍ଷେପ କରିବା ପରେ ବମ୍ବେରୁ ଶବ ଉଡ଼ାଜାହାଜ ମାଧ୍ୟମରେ ଭୁବନେଶ୍ୱରକୁ ଅଣାଯାଉଥିବା ସୂଚନା ମିଳିଛି। ଗାଁ ରେ ମୃତଦେହ କେତେବେଳେ ପହଞ୍ଚିବ ସର୍ବଜିତ୍ଙ୍କ ବାପା, ମା', ବନ୍ଧୁବାନ୍ଧବ, ଗ୍ରାମବାସୀ ସମସ୍ତେ ଚାତକ ପରି ଅନାଇ ବସିଛନ୍ତି। ତେବେ ସର୍ବଜିତ୍ଙ୍କ ମୃତ୍ୟୁକୁ ନେଇ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଶୋକବ୍ୟକ୍ତ କରିଛନ୍ତି।
